**Vrednovanje i ocjenjivanje za vrijeme nastave na daljinu**

**Kako će učitelji ocjenjivati rad učenika za vrijeme nastave na daljinu?**

Za vrijeme nastave na daljinu, učitelji će ocjenjivati učenike kroz dva elementa: *uključenost učenika u rad* i *vrednovanje rada*.

U elementu *uključenost učenika u rad* učitelji će ocjenjivati koliko su učenici aktivni u virtualnim učionicama, pišu li domaće zadaće, šalju li domaće zadaće na vrijeme, komuniciraju li primjereno u virtualnim učionicama i slično.

U elementu *vrednovanje rada* učitelji će ocjenjivati koliko su učenici točno riješili zadatke koje vam oni zadaju.

**Hoće li učitelji usmeno i pismeno ispitivati učenike nižih razreda (od 1. do 4.) za vrijeme nastave na daljinu?**

U nižim razrednima (od 1. do 4.) vrednovati rad učenika na način kao što je opisano. Ocjene će dobiti uglavnom iz zadataka koje zadaju učenicima za domaće zadaće. Također učenici nižih razreda neće se usmeno ispitivati.

**Hoće li učitelji usmeno i pismeno ispitivati učenike viših razreda (od 5. do 8.) za vrijeme nastave na daljinu?**

Iz hrvatskog jezika i matematike učitelji će provesti barem jedno usmeno ili pismeno ispitivanje do kraja školske godine. Predmeti koji imaju 3 sata tjedno ili manje usmeno ili pismeno ispitivanje će se provoditi ako učitelj smatra da je potrebno.

Prije provođenja ispitivanja učitelji će učenike upoznati s radom u digitalnom alatu pomoću kojega će vršiti ispitivanje. Također učitelji s će najaviti učenicima kada će to ispitivanje biti kako se učenici ne bi previše opteretili s više ispitivanja u jednom danu.

**Hoće li se ocjene moći ispravljati ili popravljati?**

Naravno. Ako se radi o učenicima nižih razreda da su nezadovoljni ocjenom, učitelji će pripremiti za učenike dodatni zadatak ili dodatne zadatke koje treba napraviti kako bi ispravili negativnu ocjenu ili dobili veću ocjenu.

Ako se radi o učenicima viših razreda, učitelji će provesti usmeno ili pismeno ispitivanje kako bi učenici ispravili negativnu ocjenu ili dobili veću ocjenu.

**Kako će se zaključivati ocjena na kraju školske godine?**

Zaključna ocjena na kraju godine izvodi se na sličan način kao što je bilo i prijašnjih godina. Uzimaju se u obzir svi elementi vrednovanja i cjelokupni rad učenika tijekom cijele nastavne godine. Dakle, na jednak se način uzimaju u obzir ocjene i rad tijekom nastave na daljinu, kao i one iz ostatka nastavne godine.

Osnovna škola Vladimira Vidrića, Kutina, 20. 4. 2020.